18/04/2013 | Administración LocalMunicipal
Santiago de Compostela
Oficina da Cidade Histórica e Rehabilitación
Expediente LIC/1867/2012. Notificación de petición de documentación

Ao abeiro do previsto no artigo 59.4. da Lei 30/1992, de 26 de novembro, de réxime xurídico das administracións públicas e do procedemento administrativo común, e ante a imposibilidade de efectuar a súa notificación ao interesado; procede notificar por edictos a GEMMA MODIA LAGE o seguinte acto administrativo: “En relación co procedemento iniciado por Vde. sobre COLOCACION DE ROTULO E TOLDO en RUELA ALTAMIRA (DE), 2 000 - SANTIAGO DE COMPOSTELA (A CORUÑA), a instalación solicitada dun toldo non cumpre a normativa de aplicación da Ordenanza reguladora da publicidade e rotulación e do Plan Especial de protección e rehabilitación da cidade histórica (PE-1), polos seguintes motivos: • Non se toleran toldos no ámbito da ordenanza particular de zona do Recinto Intramuros (artigo 126 do PE-1). Con respecto a instalación solicitada dun rótulo en bandeirola, revisados todos os antecedentes e a documentación aportada polo interesado, infórmase: • A documentación técnica presentada non é suficiente (artigo 44 da Ordenanza) e deberase aportar, indicando dimensión, forma, cor, material e sistema de ancoraxe, a seguinte documentación: - Plano de alzado da fachada do edificio e do local incluíndo a instalación publicitaria, a escala e acoutado. - Plano de sección da fachada incluíndo a instalación publicitaria, a beirarrúa e a anchura da rúa, a escala e acoutado. • O deseño do rótulo en bandeirola terá en conta os seguintes determinacións do Plan Especial PE-1: - Na publicidade do rótulo só se permite indicar a denominación social de persoas físicas ou xurídicas ou o exercicio da actividade mercantil, industrial, profesional ou de servizos a que as mesmas dedíquense, sempre que se axusten ás normas contidas no Plan Especial e non teñan finalidade estritamente publicitaria (artigo 51). - Só poderán colocarse a unha altura mínima sobre rasante oficial de 2,20 metros, cun saínte máximo de 80 cm e unha dimensión vertical máxima de 50 cm, situándose exclusivamente en planta baixa. A placa para a colocación do rótulo poderá ser metálica esmaltada ou lacada, de metacrilato ou vidro de seguridade, bronce, madeira ou outros materiais acordes. Prohíbense expresamente os rótulos en bandeirola de plástico e os luminosos. (artigo 128) Requíreselle para que no prazo de DEZ DÍAS HÁBILES, a contar do seguinte ao do recibo da presente notificación, aporte a citada documentación, coa advertencia de que dende hoxe a tramitación do expediente queda paralizada. Pasados tres meses dende que reciba este escrito, sen que lle dea cumprimento, o expediente incorrerá en caducidade, en cumprimento do disposto no artigo 92 da Lei 30/92 sobre Réxime Xurídico das Administracións Públicas e do Procedemento Administrativo común. Consonte ó disposto na Lei Orgánica 15/1999, do 13 de decembro, de Protección de Datos de Carácter Persoal, os seus datos serán tratados de xeito confidencial. Poderán ser incorporados ós ficheiros do Concello de Santiago relacionados con este trámite, coa finalidade de utilizalos para as xestións municipais derivadas deste procedemento. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. Santiago de Compostela, 2 de abril de 2013 O VICESECRETARIO Jesús Curros Neira P. D. O xefe do servizo da Oficina da Cidade Histórica e Rehabilitación (Decreto 467 do 26/01/2012)